Diari Oficial de la Generalitat Valenciana


Sumari del DOGV 6516, del 09-05-2011 (2011/5256)

Informació pública de la convocatòria de l'Assemblea General ordinària.
-----------------------------------------------------------------------

### Dades del document

Número de DOGV
:   6516

Data del DOGV
:   09-05-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/5256


Organisme emissor
:   Caixa Rural Castelló-Sant Isidre, SCOOP Crèd. V.

Tipus de document
:   Anunci

Informació pública de la convocatòria de l'Assemblea   
General ordinària. [2011/5256]  
En compliment de l'acord adoptat pel Consell Rector i de conformitat amb el que està establit legalment i estatutària, es convoca tots els socis d'aquesta Caixa Rural Castelló - San Isidro, Societat Cooperativa de Crèdit Valenciana per a celebrar l'Assemblea General ordinària, el pròxim dia 26 de maig (dijous) a les 19.00 hores, en primera convocatòria, i a les 19.30 hores, en segona, en aquesta ciutat, al Palau de la Festa, local situat al carrer Riu Sella cantó amb l'avinguda Châtellerault, a fi de tractar dels distints punts del següent:  
Orde del dia  
1r. Informació sobre el Grupo Cooperativo Cajamar i el seu associat Sistema Institucional de Protección.  
2n. Votació assembleària sobre la incorporació de l'entitat al Grupo Cooperativo Cajamar i el seu associat Sistema Institucional de Protección.  
3r. Informació i aprovació, si és el cas, de la proposta de modificació dels estatuts socials, amb 14 articles de nova creació, articles números 7, 8, 9, i 67 a 77, ambdós inclusivament, i es renumeren els articles actuals 7 al 63, del 10 al 66; tots els articles de nova creació es refereixen al Grupo Cooperativo Cajamar i el seu associat Sistema Institucional de Protección sobre compromisos, regles, òrgans competents, etc. La renumeració dels articles preexistents (7 a 63 per 10 al 66) no comporta cap alteració de la redacció actual. Informació i aprovació, si és el cas, de la proposta de modificació dels actuals articles 14.Dos i 16.c, sobre reembossament del capital social (articles 17.Dos i 19.c, en cas de que s'aprove la renumeració anteriorment assenyalada).   
  
4t. Autorització expressa al Consell Rector perquè per si mateix puga completar, adequar o esmenar el text estatutari aprovat, en la mesura precisa per a poder complir les indicacions o esmenar els inconvenients que poguera formular al text indicat l'Institut Valencià de Finances i els registres públics competents amb vista a l'autorització, la qualificació i la inscripció corresponents.  
5é. Examen i aprovació, si és el cas, de la gestió social i dels comptes anuals corresponents a l'exercici econòmic de 2010.  
6é. Acords sobre la proposta de distribució dels excedents de l'exercici.  
7é. Aprovació, si és el cas, de la liquidació del pressupost d'ingressos i gastos del fons de formació i promoció cooperativa de l'exercici anterior i del pla d'inversions i gastos del fons indicat per a l'exercici en curs.  
8é. Nomenament o designació d'un auditor extern per a la verificació dels comptes anuals corresponents a l'exercici en curs.  
9é. Suggeriments i preguntes al Consell Rector en relació amb els assumptes expressats en la convocatòria.  
10é. Decisió sobre l'aprovació de l'acta. Aprovació immediata de l'acta per la pròpia Assemblea o designació de dos socis a aquest efecte, amb els seus suplents, per a l'aprovació ulterior d'aquella, juntament amb el president, dins dels 15 dies següents.   
  
Castelló, 5 d'abril de 2011.- El president: Ignacio Ferrer Ros de Ursinos.  
  
Nota. D'acord amb la legalitat vigent, els comptes anuals, l'informe de gestió, el d'auditoria, el text de l'Acord de constitució i funcionament del Grup Cooperatiu Cajamar, el nou text dels preceptes estatutaris que se sotmeten a aprovació de l'Assemblea pel Consell Rector, l'informe justificatiu de la modificació estatutària i els altres documents referents a la resta de propostes sobre les quals ha de decidir l'assemblea, es troben a disposició dels socis en el domicili social de l'entitat, on podran ser consultats de 10.00 a 12.00 hores, els dies laborables, des de la publicació de la convocatòria de l'Assemblea General fins a la celebració. Els socis que ho sol·liciten per escrit tindran dret a rebre gratuïtament una còpia d'aquests documents amb antelació a la celebració de l'Assemblea.